EPT asutaja ja tegevjuht John Duthie sõnul läheb Euroopa pokkeriturnee iga hooajaga aina suuremaks ja paremaks, mis näitab mängijate kirge ja entusiasmi nende võistluste vastu. Kuuendast hooajast võttis osa tuhat mängijat enam kui varasemast ja usutavasti kasvab osalejate arv jätkuvalt edasi. "Eelmise hooaja auhinnafond ulatus üle 875 miljoni krooni, mida on enam kui 60 miljonit krooni rohkem kui varasemal hooajal. Ka kõrvalturniirid meelitasid rohkelt huvilisi ning ilmselt ka nendel osalemine saabuval hooajal kasvab," kirjeldas Duthie.